ai4bharat/Pralekha huggingface dataset:
ஜவுளித்துறை அமைச்சகம்
உற்பத்தியுடன் இணைந்த ஊக்கத்தொகை திட்டம் மற்றும் பிரதமரின் மாபெரும் ஒருங்கிணைந்த ஜவுளிப் பகுதிகள், பிஎம் மித்ரா திட்டம் இந்திய ஜவுளித்துறை விரும்பிய இலக்கை, அளவை எட்ட உதவும், உலக சந்தையில் வலுவான போட்டியாளராக உருவாகிறது: திருமதி.ஜர்தோஷ்
உற்பத்தியுடன் இணைந்த ஊக்கத்தொகை திட்டம், மற்றும் பிரதமரின் மாபெரும் ஒருங்கிணைந்த ஜவுளிப் பகுதிகள் மற்றும் ஆடை பூங்காக்கள் பெரும் வரவேற்பைப் பெற்றுள்ளது. குஜராத்தில் உள்ள ஹலோலில், Avgol Nonwoven-ன் புதிய உற்பத்தி ஆலையை திறந்து வைத்து பேசிய, மத்திய ஜவுளி மற்றும் ரயில்வே துறை இணையமைச்சர் திருமதி.தர்ஷனா ஜர்தோஷ், நார்ச்சத்திலிருந்து பண்ணை, பண்ணையிலிருந்து துணி, துணியிலிருந்து ஆடை அலங்காரம் மற்றும் வெளிநாட்டு ஏற்றுமதி ஆகியவற்றில் அரசு கவனம் செலுத்தி வருகிறது. உலக சந்தையில், நார்ச்சத்துக்கான இந்தியாவின் மதிப்பு 26 சதவீதம் என்று அவர் தெரிவித்தார். இந்த அளவை அதிகரிக்க, உற்பத்தியுடன் இணைந்த ஊக்கத்தொகை திட்டம், மற்றும் பிரதமரின் மாபெரும் ஒருங்கிணைந்த ஜவுளிப் பகுதிகள் மற்றும் ஆடை பூங்காக்கள் ஆகியவை உலக சந்தையில் வலுவான போட்டியை ஏற்படுத்துவதுடன், ஜவுளித்துறை விரும்பிய இலக்கையும், அளவையும் எட்ட உதவும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838215
பிரதமர் அலுவலகம்
மொசாம்பிக் அதிபர் மேதகு ஃபிலிப் ஜெசின்டோ நியூசி-யுடன் பிரதமர் நரேந்திர மோடி தொலைபேசியில் பேச்சு.
மொசாம்பிக் அதிபர் மேதகு ஃபிலிப் ஜெசின்டோ நியூசி-யுடன் பிரதமர் திரு.நரேந்திர மோடி இன்று தொலைபேசியில் பேசினார்.
கோவிட்-19 பெருந்தொற்று தொடர்வதால், இரு நாடுகளிலும் ஏற்பட்டுள்ள சவால்கள் குறித்து இரு தலைவர்களும் விவாதித்தனர். இந்த சுகாதார நெருக்கடி சமயத்தில், அத்தியாவசிய மருந்துகள் மற்றும் உபகரணங்கள் வழங்குவது உள்ளிட்ட நடவடிக்கைகள் மூலம் மொசாம்பிக்-குக்கு ஆதரவு அளிக்க இந்தியா தயாராக இருப்பதாக பிரதமர் எடுத்துரைத்தார். சுகாதாரம் மற்றும் மருந்து விநியோகத் துறையில் இரு நாடுகளுக்கும் இடையே நெருங்கிய ஒத்துழைப்பு இருந்து வருவதற்கு அதிபர் நியூசி வரவேற்பு தெரிவித்தார்.
மொசாம்பிக்-கில் மேற்கொள்ளப்படும் இந்திய முதலீடுகள் மற்றும் வளர்ச்சித்திட்டங்கள் உள்ளிட்ட பிற முக்கியத்துவம் வாய்ந்த விவகாரங்கள் குறித்தும் இரு தலைவர்களும் ஆலோசித்தனர். ஆப்பிரிக்காவுடனான இந்தியாவின் ஒட்டுமொத்தக் கூட்டு நடவடிக்கைகளில் முக்கியத் தூணாக மொசாம்பிக் திகழ்வதாக பிரதமர் குறிப்பிட்டார். மொசாம்பிக்கின் நிலக்கரி மற்றும் இயற்கை எரிவாயு துறைகளில் இந்திய நிறுவனங்கள் மேற்கொண்டுள்ள மிகப்பெரும் முதலீடுகளை பிரதமர் குறிப்பிட்டார்.
ராணுவம் மற்றும் பாதுகாப்புத்துறையில் இருதரப்பு ஒத்துழைப்பு வளர்ந்து வருவதற்கு இரு தலைவர்களும் மகிழ்ச்சி தெரிவித்தனர். மொசாம்பிக்-கின் வடக்குப்பகுதியில் அதிகரித்துவரும் தீவிரவாத சம்பவங்கள் குறித்த அதிபர் நியூசி-யின் கவலையை பிரதமர் பகிர்ந்துகொண்டார். மொசாம்பிக்கின் காவல்துறை மற்றும் பாதுகாப்புப்படைகளின் திறனை அதிகரிப்பது உள்ளிட்டவற்றின் மூலம், அனைத்து வகையான ஆதரவையும் வழங்க இந்தியா தயாராக இருப்பதாக பிரதமர் தெரிவித்தார்.
மொசாம்பிக்கில் உள்ள இந்தியர்கள் மற்றும் இந்திய வம்சாவளியினரின் பாதுகாப்பை உறுதிப்படுத்த மொசாம்பிக் அரசு மேற்கொண்டுவரும் முயற்சிகளுக்கு பிரதமர் நன்றி தெரிவித்துக் கொண்டார்.
தற்போதைய பெருந்தொற்று காலத்தில், இருதரப்புக்கும் இடையே ஒத்துழைப்பை மேலும் வலுப்படுத்துவதற்கான வாய்ப்புகள் குறித்து இரு நாட்டு அதிகாரிகளும் தொடர்ந்து ஆலோசனை நடத்துவது என்று இரு தலைவர்களும் ஒப்புக் கொண்டனர்.
பிரதமர் அலுவலகம்
புதுதில்லியில் உள்ள தமது இல்லத்தில் சீக்கிய குழுவினர் இடையே பிரதமர் ஆற்றிய உரையின் முக்கிய அம்சங்கள்
மதிப்புக்குரிய என்ஐடி உறுப்பினர்களே வணக்கம். சீக்கிய சமூகத்துடன் எனக்கு நீண்ட கால தொடர்புள்ளது. குருத்வாராக்களுக்கு செல்வது, வழிபாட்டில் நேரத்தை செலவிடுவது, உணவைப் பெறுவது, சீக்கிய குடும்பங்களின் வீடுகளில் தங்குவது ஆகியவை எனது வாழ்க்கையின் பகுதியாகும். இங்குள்ள பிரதமரின் இல்லத்தில் அவ்வப்போது சீக்கிய துறவிகளின் காலடிகள் படுகின்றன. அவர்களுடன் இணைந்திருக்கும் நல்வாய்ப்பை நான் பெற்றிருக்கிறேன். எனது வெளிநாட்டு பயணங்களின் போது உலகம் முழுவதும் உள்ள சீக்கிய பாரம்பரிய இடங்களுக்கு நான் சென்றுள்ளேன்.
நமது குருக்கள் தைரியத்தையும், சேவையையும் நமக்கு கற்றுத்தந்துள்ளனர். இந்திய மக்கள் உலகின் பல்வேறு பகுதிகளுக்கு எந்த நிதி ஆதாரங்களும் இல்லாமல் செல்கிறார்கள். தங்களின் உழைப்பால் வெற்றி பெறுகிறார்கள். இதுதான் இன்றைய புதிய இந்தியாவின் உணர்வுமாகும்.
குருக்களின் மகத்தான பங்களிப்புக்கும் தியாகங்களுக்கும் நான் தலை வணங்குகிறேன். குருநானக் தேவ் அவர்கள், ஒட்டுமொத்த தேசத்தின் மனசாட்சியை தட்டி எழுப்பினார். இதன் மூலம் தேசத்தை இருளிலிருந்து வெளியே கொண்டு வந்து வெளிச்சத்தின் பாதைக்கு அழைத்துச் சென்றார். குருக்கள் இந்தியா முழுவதும் பயணம் செய்துள்ளனர். அங்கெல்லாம் அவர்களின் அடையாளங்களும், ஊக்கங்களும் உள்ளன. குருக்களின் பாதங்கள் இந்த மகத்தான பூமியை புனிதப்படுத்தியுள்ன. அதன் மக்களை ஈர்த்துள்ளன. ஒரே இந்தியா, உன்னத இந்தியா என்பதற்கு வாழும் பாரம்பரியமாக சீக்கிய பாரம்பரியம் உள்ளது. விடுதலைப் போராட்டக் காலத்திலும், அதற்கு பின்னரும் சீக்கிய சமூகத்தினரின் பங்களிப்புக்கு நாடு நன்றி தெரிவிக்கிறது. துணிவு, ஆற்றல், கடின உழைப்பு, ஆகியவற்றின் மறுபெயர்களாக சீக்கிய சமூகம், இருக்கிறது.
அனைவரும் இணைவோம், அனைவரும் உயர்வோம், அனைவரின் நம்பிக்கை, அனைவரின் முயற்சி என்ற மந்திரத்தை இந்த உணர்வு வெளிப்படுத்துகிறது. கடமை உணர்வு என்பது தற்காலத்திற்கு மட்டுமல்ல, எதிர்காலை தலைமுறைகளுக்கும் முக்கியமானது. சுற்றுச்சூழல், ஊட்டச்சத்து, கலாச்சார மாண்புகள், பாதுகாப்பு, ஆகியவற்றுக்காக எப்போதும் சீக்கிய சமூகம் தீவிரமாக செயல்படுவதற்கு பாராட்டுக்கள். இதே உணர்வுடன் அண்மையில் தொடங்கப்பட்ட அமிர்த நீர்நிலைகள் இயக்கத்திற்கு பங்களிப்பு செய்ய வேண்டும்.
விவசாயத்துறை அமைச்சகம்
மண் அரிப்பு குறித்த ஆய்வு: தமிழ்நாட்டில் பாதிப்படைந்துள்ள நிலத்தின் அளவு
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கீழ்காணும் தகவல்களை வழங்கினார்.
மண் அரிப்பு மற்றும் நிலச் சீரழிவின் அளவு மற்றும் தன்மையை நாடு முழுவதும் கண்டறிவதற்காக குறிப்பிட்ட கால இடைவெளியில் அறிவியல் ஆய்வு நடத்தப்படுவதில்லை என்ற போதிலும், வெவ்வேறு முகமைகள்/நிறுவனங்களால் அவ்வப்போது வெவ்வேறு வழிமுறைகள்/அளவுகோல்களைப் பயன்படுத்தி மதிப்பீடு செய்யப்படுகிறது.
தேசிய வேளாண் அறிவியல் அகாடமியின்  92.4 மில்லியன் ஹெக்டேராக இருந்தது.
ராஷ்ட்ரிய கிருஷி விகாஸ் யோஜனாவின் துணைத் திட்டமான சிக்கலுடைய மண்ணை மீட்டெடுப்பதற்கான திட்டத்தின் கீழ் காரத்தன்மை, உப்புத்தன்மை மற்றும் அமிலத்தன்மையால் பாதிக்கப்பட்ட நிலங்களை மீட்டெடுப்பதற்கான உதவிகளை அரசு வழங்குகிறது. 2016-17 முதல் 2020-21 வரை ரூ. 58.76 கோடி மாநிலங்களுக்கு விடுவிக்கப்பட்டு 0.24 லட்சம் ஹெக்டேர் பரப்பளவு நிலம் மேம்படுத்தப்பட்டுள்ளது.
நாடு முழுவதும் மண் அரிப்பால் 9240000 ஹெக்டேர் நிலம் பாதிப்படைள்ளது. தமிழ்நாட்டில் மட்டும் 2308 ஹெக்டேர் நிலம் மண் அரிப்பால் பாதிப்படைள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810912
பிரதமர் அலுவலகம்
உலக பூமி தினத்தையொட்டி தகாம் மிசிங் போரின் கேபாங்-ன் 100,000 மரக்கன்றுகள் நடும் நிகழ்வுக்கு பிரதமர் பாராட்டு
பிரதமர் திரு. நரேந்திர மோடி உலக பூமி தினத்தையொட்டி தகாம் மிசிங் போரின் கேபாங்-ன் 100,000 மரக்கன்றுகள் நடும் நிகழ்வுக்கு பாராட்டுத் தெரிவித்துள்ளார்.
அசாமின் லக்னிப்பூர் நாடாளுமன்ற உறுப்பினர் திரு. பிரதான் பருவாவின் ட்விட்டுக்கு பதிலளித்துள்ள பிரதமர் தமது ட்விட்டர் பதிவில் கூறியிருப்பதாவது:
“நீடித்த வளர்ச்சிக்கு ஊக்கம் தரும் வகையிலான சிறந்த முயற்சி”
பிரதமர் அலுவலகம்
ஆஷாத பூர்ணிமா- தம்மா சக்கர தின நிகழ்ச்சியில் பிரதமரின் செய்தி
நமோ புத்தாய!
நமோ குருப்யோ!
மேதகு குடியரசுத் தலைவர் அவர்களே, இதர விருந்தினர்களே, தாய்மார்களே, அன்பர்களே!
உங்கள் அனைவருக்கும் இனிய தம்மா சக்கர தினம் மற்றும் ஆஷாத பூர்ணிமா வாழ்த்துகள். இன்று குரு பூர்ணிமாவையும் நாம் கொண்டாடுகிறோம். இந்த நாளில்தான், ஞானம் பெற்ற பிறகு உலகிற்கு தமது முதல் சமய உரையை பகவான் புத்தர் அருளினார். அறிவு எங்கு உள்ளதோ, அங்கு முழு நிறைவு இருக்கும் என்று நம் நாட்டில் கூறப்படுகிறது. இவ்வாறு தெரிவிப்பது புத்தராகவே இருக்கும்போது உலக நன்மையுடன் இணைந்த தத்துவமாக இயற்கையாகவே அது மாறுகிறது. துறவறம் மற்றும் சகிப்புத் தன்மையில் வேரூன்றி இருக்கும் புத்தர் இதனைக் கூறுகையில் இவை வெறும் வார்த்தைகள் மட்டுமல்ல, தர்மத்தின் ஒட்டுமொத்த சுழற்சியும் துவங்குகிறது. அன்று, வெறும் 5 சீடர்களுக்கு மட்டுமே அவர் அருளுரையை வழங்கினார், ஆனால் இன்றோ புத்தரின் மீது பற்று கொண்டுள்ள உலகம் முழுவதும் உள்ள மக்கள் அந்தத் தத்துவத்தைப் பின்பற்றி வருகிறார்கள்.
நண்பர்களே,
முழு வாழ்க்கை மற்றும் நிறைவான அறிவிற்கான ஒழுங்குமுறையை சாரநாத்தில் பகவான் புத்தர் நமக்கு அளித்தார். துன்பத்திற்கான காரணத்தையும் அதை எவ்வாறு வெற்றிகொள்வது என்பதையும் அவர் விளக்கினார். புனிதமான எண்வகை சூத்திரங்கள் அல்லது வாழ்க்கைக்கான எட்டு மந்திரங்களை பகவான் புத்தர் நமக்காக வழங்கினார். இவை, ‘சம்மடித்தி’ , ‘சம்மசங்கப்பா’ , ‘சம்மவச்சா’ , ‘சம்மகம்மந்தா’ , ‘சம்ம அஜீவா' , ‘சம்மவயமா’ , ‘சம்ம சதி'  மற்றும் ‘சம்ம சமதி' . நமது மனம், பேச்சு மற்றும் தீர்வு மற்றும் நமது செயல் மற்றும் முயற்சிகளுக்கு இடையே இணக்கம் இருந்தால் துன்பத்தில் இருந்து விலகி மகிழ்ச்சியை நம்மால் அடைய முடியும். நல்ல தருணங்களில் பொது நலனிற்காக பணியாற்ற இது நமக்கு ஊக்கமளிப்பதுடன், கடினமான நிலைகளை எதிர்கொள்வதற்கான ஆற்றலையும் நமக்கு அளிக்கிறது.
நண்பர்களே,
இன்றைய கொரோனா பெருந்தொற்றின் காலகட்டத்தில் பகவான் புத்தர் மிகவும் பொருத்தமாக இருக்கிறார். புத்தர் காட்டிய பாதையை பின்பற்றுவதன் மூலம் மிகவும் கடினமான சவால்களையும் நாம் எவ்வாறு எதிர் கொள்ளலாம் என்பதை உலகம் உணர்த்தியுள்ளது. புத்தரின் போதனைகளைப் பின்பற்றி இன்று அனைத்து நாடுகளும் ஒற்றுமையாகவும் மற்றொருவரது சக்தியாகவும் மாறியுள்ளன. இந்த வழியில் சர்வதேச புத்தமத கூட்டமைப்பின் ‘பிரார்த்தனையுடன் அன்பு செலுத்துதல்' என்ற முன்முயற்சி மிகவும் பாராட்டத்தக்கது.
நண்பர்களே,
न ही वेरेन वेरानि,
सम्मन्तीध कुदाचनम्।
अवेरेन च सम्मन्ति,
एस धम्मो सनन्ततो॥
என்று தர்ம பாதை கூறுகிறது.
அதாவது, பகைமை, பகைமையைத் தணிக்காது. மாறாக, அன்பு மற்றும் பெரும் மனம் பகைமையைத் தணிக்கும். புத்தரைப் பற்றிய இந்த அறிவினால், மனித சமூகத்தின் இந்த அனுபவம் பலமடைந்து, வெற்றி மற்றும் செழிப்பின் புதிய உச்சத்தை உலகம் அடையும்.
உங்கள் அனைவருக்கும் மீண்டும் எனது வாழ்த்துகளைத் தெரிவித்துக் கொள்கிறேன். ஆரோக்கியமாக இருந்து, மனித சமூகத்திற்கு தொடர்ந்து சேவையாற்றுங்கள்!
நன்றி!
குறிப்பு: இது பிரதமர் ஆற்றிய உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
ரெயில்வே அமைச்சகம்
தொலை தூர ரயில்களில் பெண்களுக்கு இட ஒதுக்கீடு மற்றும் பாதுகாப்பை அளிக்கிறது இந்திய ரயில்வே: நாடாளுமன்றத்தில் தகவல்
மாநிலங்களவையில் இன்று கேள்வி ஒன்றுக்கு பதில் அளித்த ரயில்வே அமைச்சர் திரு அஸ்வினி வைஷ்ணவ் கூறியதாவது:
தொலை தூர ரயில்களில் தனியாகவே அல்லது குழுவாகவோ பயணம் செய்யும் பெண்களுக்கு படுக்கை வசதி பெட்டிகளில் 6 இடங்கள், 3 ஏசி பெட்டிகளில் 6 இடங்கள் ஒதுக்கீடு செய்யப்படுகின்றன.
ஒருங்கிணைந்த ஒதுக்கீடு பிரிவில் படுக்கை வசதி பெட்டிகளில் தலா 6 இடங்கள், 3 ஏசி பெட்டிகளில் தலா 4 முதல் 5 இடங்கள், 2 ஏசி பெட்டிகளில் தலா 3 முதல் 4 இடங்கள் மூத்த குடிமக்களுக்கும், 45 வயது மற்றும் அதற்கும் மேற்பட்ட பெண் பயணிகள் மற்றும் கர்ப்பிணி பெண்களுக்கு ஒதுக்கீடு செய்யப்படுகிறது.
ரயில்வே பாதுகாப்புப் படை போலீசார், மாநில ரயில்வே போலீசாருடன் இணைந்து பயணிகளுக்கு தேவையான பாதுகாப்பை வழங்கி வருகின்றனர்.
ரயில் பயணத்தில் பெண் பயணிகளுக்கு பாதுகாப்பு வழங்க, 'எனது தோழி' திட்டம் கடந்த 2020ம் ஆண்டு தொடங்கப்பட்டது. பயணிகளின் பாதுகாப்பு தொடர்பான உதவிகளுக்கு 24 மண நேர ரயில்வே உதவி எண் 139 செயல்பாட்டில் உள்ளது.
பெரு நகரங்களில் பெண்கள் சிறப்பு ரயில்கள் போலீஸ் பாதுகாப்புடன் இயக்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782695
சுற்றுச்சூழல் மற்றும் வனத்துறை அமைச்சகம்
வனஉரிமை சட்டத்தை தீவிரமாக அமல்படுத்தும் கூட்டறிக்கை ஒப்பந்தத்தில் சுற்றுச்சூழல் மற்றும் பழங்குடியினர் விவகாரத்துறை அமைச்சகம் கையெழுத்து
மத்திய சுற்றுச்சூழல், வனத்துறை மற்றும் பருவநிலை மாற்ற அமைச்சக செயலாளர் திரு ஆர்.பி.குப்தா மற்றும் பழங்குடியின விவகாரத்துறை செயலாளர் திரு அணில் குமார் ஜா ஆகியோர் இடையே கூட்டறிக்கை ஒப்பந்தம், மத்திய சுற்றுச்சூழல் அமைச்சர் திரு பிரகாஷ் ஜவடேகர் மற்றும் பழங்குடியினர் விவகாரத்துறை அமைச்சர் திரு அர்ஜூன் முண்டா இடையே தில்லியில் இன்று கையெழுத்தானது.
மாநிலங்கள் மற்றும் யூனியன் பிரதேசங்களின் தலைமை செயலாளர்களிடம் தெரிவிக்கப்பட்ட இந்த கூட்டறிக்கை, 2006ம் ஆண்டு வனஉரிமை சட்டத்தை தீவிரமாக அமல்படுத்துவதையும் மற்றும் வனப் பகுதியில் வசிக்கும் பழங்குடியினர் மற்றும் இதர மக்களின் வாழ்வாதாரத்தை மேம்படுத்துவதற்கான ஆற்றலை பயன்படுத்துவதையும் குறிக்கிறது.
இந்நிகழ்ச்சியில் பேசிய பழங்குடியின விவகாரத்துறை அமைச்சர் திரு அர்ஜூன் முண்டா, ‘‘பல்லுயிர் பாதுகாப்பு, சுற்றுச்சூழல் பாதுகாப்பு, வனப் பாதுகாப்பு அதிகரிப்பது ஆகியவற்றின் மூலம் பருவநிலை மாற்ற முயற்சிகளில் பழங்குடியினர் மற்றும் வனப்பகுதியில் குடியிருப்பவர்களால் குறிப்பிடத்தக்க அளவில் பங்காற்ற முடியும். இன்றைய கூட்டறிக்கை வனவாசிகளின் உரிமைகள் மற்றும் கடமைகளை நோக்கியும், வன நிர்வாகத்தின் செயல்பாட்டில் அத்தகைய சமூகங்களின் பங்களிப்பை மேம்படுத்துவதாகவும் உள்ளது’’ என்றார். .
மத்திய சுற்றுச்சூழல் அமைச்சர் திரு பிரகாஷ் ஜவடேகர் பேசுகையில், ‘‘தகவலை பரிமாறாமல் பணியாற்றுபவர்கள், அமைச்சகங்கள் மற்றும் துறைகள் இடையில் ஒன்றிணைவை அடைவதற்கான முன்னுதாரன மாற்றத்தை இந்த கூட்டறிக்கை குறிக்கிறது. இது மிகவும் சாதகமான வளர்ச்சி. பழங்குடியினர் மற்றும் பழங்குடியினர் பகுதிகளின் மேம்பாட்டில் மத்திய அரசு உறுதியுடன் உள்ளது. அனுமதிக்கப்பட்ட ஏகலவ்யா மாதிரி உறைவிட பள்ளிகளின் எண்ணிக்கை 620 ஆக உயர்ந்துள்ளது’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1733177
தொழிலாளர் மற்றும் வேலைவாய்ப்பு அமைச்சகம்
இபிஎப்ஓ தனது 52.62 லட்சம் சந்தாதாரர்களின் விவரங்களை 2020 ஏப்ரல் 1 முதல் அப்டேட் செய்து வருகிறது
கொவிட்-19 பெருந்தொற்று நிலவும் சூழலில், மிகவும் முக்கியமானதாகக் கருதப்படும் ஆன்லைன் சேவைகளை நீட்டிக்கும் வகையில், ஊழியர் வருங்கால வைப்பு நிதி அமைப்பு இபிஎப்ஓ , உங்கள் வாடிக்கையாளர் பற்றி தெரிந்து கொள்ளுங்கள் என்னும்  முறையின் மூலம், தனது 52.62 லட்சம் சந்தாதாரர்களின், விவரங்களை 2020 ஏப்ரல், மே மாதங்களில் கேட்டுப் பெற்று அப்டேட் செய்துள்ளது. இதில், 39.97 லட்சம் சந்தாதாரர்களுக்கு ஆதார் எண்களும், 9.87 லட்சம் சந்தாதாரர்களுக்கு கைபேசி  எண்களும், 11.11 லட்சம் பேருக்கு வங்கி கணக்கு எண்கள்ஆகியவை பெறப்பட்டுள்ளன. கேஒய்சி என்பது ஒரு தடவை மேற்கொள்ளப்படும் நடைமுறையாகும். இதன் மூலம், சந்தாதாரரின் அடையாளத்தை சோதிக்கவும், சந்தாதாரரின் விவரங்களை யுனிவர்சல் கணக்கு எண்ணுடன் இணைக்கவும் முடியும்.
மேலும், கேஒய்சி விவரங்களைப் பெருமளவில் பெறுவதற்கு இபிஎப்ஓ பெரும் பணியை மேற்கொண்டுள்ளது. இந்த ஊரடங்கு காலத்திலும், விவரங்களைச் சோதிக்கும் நடைமுறைகள் மேற்கொள்ளப்பட்டது. இதனால், கடந்த இரண்டு மாதங்களில், 4.81 லட்சம் பெயர் திருத்தங்கள், 2.01 லட்சம் பிறந்த தேதி திருத்தங்கள், 3.70 லட்சம் ஆதார் எண் திருத்தங்கள் மேற்கொள்ளப்பட்டன.
(Visitor Counter : 224
பிரதமர் அலுவலகம்
சீனப் பயணம் குறித்துப் பிரதமர் வெளியிட்ட அறிக்கை
பிரதம மந்திரி திரு. நரேந்திர மோடி சீனாவில் உள்ள உஹான் நகருக்கு 2018, ஏப்ரல் 27 மற்றும் 28 ஆகிய நாட்களில் அரசுமுறைப் பயணம் மேற்கொள்கிறார். அரசுமுறைப் பயணத்தைத் தொடங்குவதற்கு முன்பு அவர் வெளியிட்ட செய்திக் குறிப்பு வருமாறு:
“நான் சீனாவின் உஹான் நகரில் ஏப்ரல் 27, 28 ஆகிய நாட்களில் பயணம் மேற்கொள்கிறேன். அங்கு சீன அதிபர் மேதகு திரு. ஷி ஜின்பிங்கைச் சந்தித்துப் பேசுகிறேன்.
அதிபர் ஷியும் நானும் இரு தரப்பு விவகாரங்கள், உலக முக்கியத்துவம் வாய்ந்த விஷயங்களை விவாதிப்போம். பரஸ்பரம் நாங்கள் மேற்கொண்டுள்ள தொலைநோக்குகள், மேம்பாட்டுக்குத் தேவையானமுன்னுரிமைகள் ஆகியவை குறித்து இருவரும் விவாதிப்போம். அத்துடன், உலக அளவில் நடப்புகாலத்திலும், எதிர்காலத்திலும் ஏற்படும் சூழ்நிலை விஷயத்தில் இரு தரப்பினரும் மேற்கொண்டுள்ள பார்வைகள், முக்கியத்துவங்கள் குறித்தும் விவாதிப்போம்.
அத்துடன், இந்திய - சீன நல்லுறவில் ஏற்பட்டுள்ள முன்னேற்றங்கள் குறித்தும் இரு தலைவர்களும் நீண்டகாலக் கண்ணோட்டத்திலும் உத்திபூர்வமாகவும் விவாதிக்க இருக்கிறோம்” என்று பிரதமர் தனது செய்திக் குறிப்பில் தெரிவித்துள்ளார்
(Visitor Counter : 131
பாதுகாப்பு அமைச்சகம்
பாதுகாப்புப் படைகளில் பெண்கள்
தற்போது நாடு முழுவதும் உள்ள பல்வேறு பாதுகாப்புப் படைகளில் பெண்கள் பணியாற்றி வருகின்றனர். இந்திய ராணுவத்தில், 1,733 பெண் அதிகாரிகள் (இராணுவ மருத்துவப் படையணி / இராணுவ பல் மருத்துவப் படையணியில் பணியாற்றி வருகின்றனர்.
இந்திய விமானப்படையில் பெண் அதிகாரிகள்  1,654 ஆகும். விமானிகள் - 155.
இந்திய கடற்படையில், பெண் அதிகாரிகள் - 580. மாலுமிகள் -726
மருத்துவம் மற்றும் பல் மருத்துவ பிரிவுகள்: ஆயுதப்படை மருத்துவ சேவைகளில்  மொத்த பெண்களின் எண்ணிக்கை ;
கப்பற்படையில்- 1,212, விமானப்படையில் 151, ராணுவ மருத்துவப் படையணியில் 274 பேர்.
இராணுவ பல் மருத்துவப் படையில் முறையே , 168, 10,5 பெண்கள் பணிபுரிகின்றனர்.
இராணுவ செவிலியர் சேவை ; ராணுவம்-3,841, விமானப்படை-380, கப்பற்படை-425
இந்திய ஆயுதப் படைகளில், அவர்கள் பணியாற்றும் ஆயுதங்கள் மற்றும் சேவைகளில் ஆண் மற்றும் பெண் அதிகாரிகளின் பணியமர்த்தல் மற்றும் பணி நிலைமைகளில் எந்த வேறுபாடும் இல்லை. நிறுவனத் தேவைகளுக்கு ஏற்ப பணியிடங்கள் உள்ளன. பயிற்சி, பதவி உயர்வு, பதவி உயர்வு, ஈடுபாடு விதிமுறைகள் போன்றவை, பெண்கள் மற்றும் ஆண்கள் இருவருக்கும் பொதுவானவை. இந்திய ஆயுதப் படைகளில் வேலைவாய்ப்பு தொடர்பான விதிகள் பாலின நடுநிலையானவை. ஆண்களுக்கும் பெண்களுக்கும் சம வாய்ப்புகளை வழங்குகின்றன.
இத்தகவலை பாதுகாப்புத்துறை இணையமைச்சர் திரு அஜய் பட் மக்களவையில் எழுத்துப்பூர்வமாக அளித்த பதிலில் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1945707
-----
ANU/SM/PKV/KPG
(Visitor Counter : 60
மனித வள மேம்பாட்டு அமைச்சகம்
பெண் குழந்தைகள் கல்விக்காக தேசிய கல்விக்கொள்கையின் கீழ் சிறப்பு முன்முயற்சிகள் மேற்கொள்ளப்பட்டுள்ளன
தேசிய கல்விக் கொள்கை 2020, 'சமமான மற்றும் அனைவரையும் உள்ளடக்கிய கல்வி'யில் கவனம் செலுத்துகிறது. இது எந்தக் குழந்தையும் அவர்களின் பின்னணி மற்றும் சமூக-கலாச்சார அடையாளங்கள் காரணமாக கல்வி வாய்ப்பில் பின் தங்கிவிடக் கூடாது என்ற நோக்கத்தைக் கொண்டுள்ளது. பெண்கள் மற்றும் திருநங்கைகள், ஷெட்யூல்டு வகுப்பினர், பழங்குடியினர், இதர பிற்படுத்தப்பட்டோர், சிறுபான்மையினர் மற்றும் சமூக-பொருளாதார ரீதியாக பின்தங்கிய பிற பிரிவினரின் நலன்களை இது கணக்கில் எடுத்துக் கொண்டுள்ளது. கூடுதலாக, மாநிலங்கள் மற்றும் உள்ளூர் சமூக அமைப்புகளின் கூட்டு செயல்பாட்டுடன் கல்வியில் பாலின சமத்துவத்தை அடைவதற்கான நடைமுறைகளை இது பரிந்துரைக்கிறது.
சமக்ரா சிக்ஷா திட்டத்தின் 2-வது கட்டத்தின் கீழ், சமூக பொருளாதாரத்தில் பின்தங்கிய பெண் குழந்தைகளுக்கு தரமான கல்வி அளிப்பதற்கான நடைமுறைகள் செயல்படுத்தப்பட்டுள்ளன.
கஸ்தூரிபா காந்தி மழலையர் பள்ளிகள் மூலமாக பள்ளிக் கல்வியில் பாலின இடைவெளியைக் குறைப்பதற்கான நடவடிக்கைகள், மேற்கொள்ளப்பட்டுள்ளன. மொத்தம் 5,646 கஸ்தூரிபா காந்தி மழலையர் பள்ளிகளுக்கு அனுமதி வழங்கப்பட்டு 6,69,000 பெண் குழந்தைகள் இதில் சேர்ந்துள்ளனர்.
புதிய கல்விக்கொள்கை தொடர்பாக மத்திய அரசின் பள்ளிக்கல்வி மற்றும் எழுத்தறிவுத்துறை சமூக வலைதளங்ளகளில் விரிவாக மற்றும் வெற்றிகரமான பிரச்சாரங்களை மேற்கொண்டுள்ளது
மாநிலங்களவையில் இன்று எழுத்துப்பூர்வமாக அளித்த பதிலில் கல்வித்துறை இணை அமைச்சர் திருமதி அன்னபூர்ணா தேவி இந்தத் தகவலை தெரிவித்துள்ளார்.
ஆயுஷ்
ஆயிரக்கணக்கான ஆயுஷ் துறையினர் கொவிட்-19-க்கு எதிரான மக்கள் இயக்கத்தில் இணைந்துள்ள நிலையில், பாரம்பரிய மருத்துவ முறையில் இந்த இயக்கம் குறிப்பிடத்தக்க அளவு வேகமடைந்துள்ளது
ஆயுஷ் மருத்துவ மையங்கள், மருத்துவமனைகள், கல்வி நிறுவனங்கள், நல மையங்கள் மற்றும் இதர இடங்களை இந்த இயக்கம் சென்றடைகிறது. ஆயுஷ் துறையினர் மக்களோடு நெருங்கி பணிபுரிவதால், இந்த விழிப்புணர்வு பிரச்சாரத்தின் மூலம் மக்களின் செய்கைகளில் மாற்றம் கொண்டு வருவதில் வெற்றியடைந்துள்ளனர்.
2020 அக்டோபர் 26 முதல் 30 வரையிலான 5 நாட்களில் ஆயுஷ் அமைச்சகம் நடத்திய ஆய்வில் இதை காண முடிந்தது. கொவிட்-19 சரியான நடத்தைமுறைகள் பற்றிய தகவல்களுடன் சுமார் 110 லட்சம் மக்களை ஆயுஷ் துறையுடன் தொடர்புடையவர்கள் சென்றடைந்திருப்பது தெரிய வந்துள்ளது.
பண்டிகைக் கொண்டாட்டங்களின் போது எச்சரிக்கை நடவடிக்கைகளை மக்கள் பின்பற்றாமல் போகலாம் என்பதால் இந்த பரப்புரை முக்கியத்துவம் பெறுகிறது. நாடு முழுவதும் உள்ள மக்களை கொவிட் விதிமுறைகளைப் பின்பற்ற செய்வதில் ஆயுஷ் துறையினரின் இடையீடுகள் முயற்சிகள் வலு சேர்க்கின்றன.
பல்வேறு ஆயுஷ் மையங்கள்  கிட்டத்தட்ட 5000 சுவரொட்டிகள், 8000 பதாகைகள் ஆகியவற்றை பல்வேறு மாநிலங்கள் / யூனியன் பிரதேசங்களில் வைத்துள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1669122
----
(Visitor Counter : 126
ரெயில்வே அமைச்சகம்
கொவிட்-19 பொது முடக்கத்தால் ஏற்பட்டிருக்கும் சவால்களுக்கு இடையே அத்தியாவசியப் பொருள்கள், மின்சாரம் மற்றும் உள்கட்டமைப்புக்கான முக்கிய சரக்குகள் விநியோகத்துக்காக இந்திய ரயில்வே தனது சரக்குப் பாதைகளை முழுவதும் இயக்கி வருகிறது
கொவிட்-19 தாக்கத்தின் காரணமாக நடைமுறையில் உள்ள பொது முடக்கத்தால் ஏற்படும் சவால்களுக்கு இடையே, அத்தியாவசியப் பொருள்களை மக்களுக்கு சரியான நேரத்தில் கிடைக்கச் செய்யவும், மின்சாரம் மற்றும் உள்கட்டமைப்புத் துறைக்கான முக்கிய சரக்குகள் விநியோகத்துக்காக இந்திய ரயில்வே தனது சரக்குப் பாதைகளை முழுவதுமாக இயக்கி வருகிறது. இதன் மூலம் ரயில்வே, வீடுகள் மற்றும் தொழில்துறையின் தேவைகளை வெற்றிகரமாக நிறைவு செய்து வருகிறது.
7195 பெட்டிகளில் உணவு தானியங்கள், 64567 பெட்டிகளில் நிலக்கரி, 3314 பெட்டிகளில் உருக்கு, 3838 பெட்டிகளில் பெட்ரோலியப் பொருள்களை கடந்த 3 நாட்களில் ரயில்வே விநியோகித்துள்ளது.
மார்ச் 30-ந்தேதி, மொத்தம் 37526 பெட்டிகளில் 726 வாரிகளைக்  கொண்ட பொருள்கள் ஏற்றப்பட்டன. அதில், 25617 பெட்டிகளில், 466 வாரிகளைக் கொண்ட அத்தியாவசியப் பொருள்கள்  ஏற்றப்பட்டன. இதில், 2252 பெட்டிகளில் 51 வாரிகளைக் கொண்ட உணவு தானியங்களும், 252 பெட்டிகளில் 6 வாரிகளைச் சேர்ந்த சர்க்கரை, 8 பெட்டிகளில் உப்பு, 63 பெட்டிகளில் 2 வாரி பழங்கள், காய்கறிகள், 21628 பெட்டிகளில் 376 வாரி நிலக்கரி, 1414 பெட்டிகளில் 31 வாரி பெட்ரோலியப் பொருள்களும் அடங்கும். இது தவிர, 840 பெட்டிகளில் 19 வாரி உருக்கு, 802 பெட்டிகளில் 18 வாரி உரம் ஆகிய பிற முக்கிய பொருள்களும் ஏற்றப்பட்டன.
மார்ச் 31-ந்தேதி, மொத்தம் 51755 பெட்டிகளில் 1005 வாரிகளைக் கொண்ட பொருள்கள் ஏற்றப்பட்டன. அதில், 33265 பெட்டிகளில், 598 வாரிகளைக் கொண்ட அத்தியாவசியப் பொருள்கள் ஏற்றப்பட்டன. இதில், 2600 பெட்டிகளில் 59 வாரிகளைக் கொண்ட உணவு தானியங்களும், 293 பெட்டிகளில் 7 வாரிகளைச் சேர்ந்த சர்க்கரை, 84 பெட்டிகளில் 2 வாரி உப்பு, 84 பெட்டிகளில் 2 வாரி பழங்கள், காய்கறிகள், 28861 பெட்டிகளில் 500 வாரி நிலக்கரி, 1292 பெட்டிகளில் 28 வாரி பெட்ரோலியப் பொருள்களும் அடங்கும். இது தவிர, 1789 பெட்டிகளில் 40 வாரி உருக்கு, 1287 பெட்டிகளில் 31 வாரி உரம் ஆகிய பிற முக்கிய பொருள்களும் ஏற்றப்பட்டன.
ஏப்ரல் 1-ம் தேதி, மொத்தம் 54177 பெட்டிகளில் 545 வாரிகளைக் கொண்ட பொருள்கள் ஏற்றப்பட்டன. அதில், 17805 பெட்டிகளில், 328 வாரிகளைக் கொண்ட அத்தியாவசியப் பொருள்கள் ஏற்றப்பட்டன. இதில், 2343 பெட்டிகளில் 54 வாரிகளைக் கொண்ட உணவு தானியங்களும், 210 பெட்டிகளில் 5 வாரிகளைச் சேர்ந்த சர்க்கரை, 42 பெட்டிகளில் 1 வாரி பழங்கள், காய்கறிகள், 14078 பெட்டிகளில் 244 வாரி நிலக்கரி, 1132 பெட்டிகளில் 24 வாரி பெட்ரோலியப் பொருள்களும் அடங்கும். இது தவிர, 685 பெட்டிகளில் 16 வாரி உருக்கு, 761 பெட்டிகளில் 17 வாரி உரம் ஆகிய பிற முக்கிய பொருள்களும் ஏற்றப்பட்டன.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசி பற்றிய அண்மைத் தகவல்
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 23,74,21,808 டோஸ் தடுப்பூசி  பயன்படுத்தப்பட்டுள்ளன.
சுமார் 1.33 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில் கூடுதலாக 3 லட்சம்  தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725535
-----
(Visitor Counter : 180
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சல் தலை வெளியீடு தொடர்பாக இந்தியா மற்றும் ஆர்மீனியா இடையே புரிந்துணர்வு ஒப்பந்தம்: மத்திய அமைச்சரவை ஒப்புதல்
பிரதமர் நரேந்திர மோடி தலைமையிலான மத்திய அமைச்சரவையில் இந்தியா - ஆர்மீனியா இடையே அஞ்சல்தலை குறித்த புரிந்துணர்வு ஒப்பந்தம் குறித்து எடுத்துரைக்கப்பட்டது. இது தொடர்பான புரிந்துணர்வு ஒப்பந்தம் ஜூன் 2018 –ல் கையெழுத்திடப்பட்டது.
இந்தப் புரிந்துணர்வு ஒப்பந்தத்தின்படி மத்திய தகவல் தொடர்பு துறையின் கீழ் இயங்கும் அஞ்சல் துறை மற்றும் ஆர்மீனியாவின் தேசிய அஞ்சல் துறை ‘டென்ஸ்’ என்ற தலைப்பில் இந்தியாவும் அமெரிக்காவும் கூட்டாக அஞ்சல் தலைகளை வெளியிட ஒப்புக் கொண்டன. இதன்படி ஆகஸ்ட் 2008-ல் இந்த அஞ்சல் தலைகள் வெளியிடப்பட்டன.
இந்த நினைவு அஞ்சல் தலைகளில் மணிப்புரி நடனமும் ஆர்மீனியாவின் நடனமும் வெளியிடப்பட்டுள்ளன.
(Visitor Counter : 102
கலாசாரத்துறை அமைச்சகம்
பொது நூலகங்களில் இடவசதியை அதிகரிக்க, மத்திய கலாச்சார அமைச்சகம் நிதியுதவி
மத்திய கலாச்சார சுற்றுலாத்துறை அமைச்சர் திரு. ஜி.கிஷன் ரெட்டி மக்களவையில், தாக்கல் செய்த பதிலில் கூறியதாவது:
மத்திய கலாச்சார அமைச்சகத்தின் கீழ் கொல்கத்தாவில் உள்ள தேசிய நூலகம், மத்திய நூலகம், புதுதில்லியில் உள்ள மத்திய செயலக நூலகம், தில்லி பொது நூலகம், குதா பக்ஷ் ஓரியண்டல் பொது நூலகம், பாட்னா மற்றும் ராம்பூர் ரசா நூலகம் ஆகிய 6 பொது நூலகங்கள் செயல்படுகின்றன.
நூலகங்கள் மாநிலங்கள் நிர்வாகத்தின் கீழ் இயங்குபவை. ஆனாலும், மத்திய கலாச்சார அமைச்சகத்தின் கீழ் ,கொல்கத்தாவில் உள்ள ராஜா ராம் மோகன் ராய் நூலக அறக்கட்டளை, பொது நூலகங்களுக்கு இட வசதியை அதிகரிக்க தேவையான நிதி உதவி வழங்குகிறது.
நூலகங்களுக்கான தேசிய திட்டத்தை மத்திய கலாச்சாரத்துறை அமைச்சகம் செயல்படுத்துகிறது. இதில் உள்ளகட்டமைப்பு மேம்பாட்டு பிரிவின் கீழ், மாநில மத்திய நூலகம் மற்றும் மாநிலங்கள் / யூனியன் பிரதேசங்களில் ஒரு மாவட்ட நூலகத்துக்கு கட்டமைப்பு மேம்பாட்டுக்காக நிதியளிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783518